**\_\_. tétel: A magyar nyelv nyelvváltozatai**

A nyelvváltozatok az egymás mellett beszélt, írott nyelvi rétegeket jelentik. Az emberek kisebb-nagyobb közösségeknek a tagjai. Ezek a kis-, és nagyközösségek, csoportok szokásokban, értékekben eltérnek egymástól. Nyelvük, nyelvhasználatuk is más, ezért nyelvközösséget alkotnak. A nyelvváltozat nem önálló nyelv, hiszen alapvetően nem különbözik a köznyelvtől, így szókészleti rétegződésről beszélhetünk. A szókészleti rétegződést meghatározó legfontosabb tényezők: földrajzi, társadalmi hovatartozás, foglalkozás, életkor, magatartás, írásbeliség-szóbeliség és a témakör.

A nyelv rétegződését egy koordináta-rendszerben is ábrázolhatjuk, ahol a vízszintes tengely a nyelv területi, a függőleges a társadalmi tagozódást jelzi:

A vízszintes tengelyen jobbra haladva egyre távolodunk a sztenderd változatoktól, míg a függőleges tengelyen felfelé haladva nő a nyelvváltozat presztízse is.

Az A változat az irodalmi nyelvet mutatja, a B pedig egy nyelvjárási nyelvváltozatot.

Társadalmi

A

B

Területi

A **köznyelv**: a sztenderd nyelvváltozat, a helyesnek és igényesnek elfogadott nyelv.

Az **irodalmi nyelv**:

* a köznyelv írott változata, mivel az írásbeliség alapvetően igényesebb nyelvhasználatot feltételez.
* Szűkebb értelemben az irodalmi művek nyelvét jelenti.

A nyelvváltozatoknak két dimenziója van: 1. földrajzi hely szerinti: nyelvjárások; 2. társadalmi, szociális környezet: csoportnyelvek.

**Nyelvjárások**

* a főbb nyelvjárások: nyugati, dunántúli, palóc, déli, Duna-Tisza közi, tiszántúli, északkeleti, mezőségi, székely, csángó
* regionális köznyelv: a köznyelv és a nyelvjárások között elhelyezkedő nyelvváltozat
* a nyelvjárások szókincsben, hangkészletben és nyelvtani szerkezetben is eltérőek lehetnek

**Csoportnyelvek**

A csoportnyelvek életkori, foglalkozásbeli, szociális környezet hatására alakulnak ki.

* Gyereknyelv, diáknyelv
* Zsargon – az egyes tudományterületekhez tartozó kifejezések (pl. orvosi nyelv)
* Sportnyelv – sportokhoz kapcsolódó kifejezések
* Hobbinyelv – hobbikhoz kapcsolódó kifejezések (pl. vitorlázás)
* Tolvajnyelv (Argó) (pl. bio, jég, rugó )
* Szleng – tolvajnyelv szalonképesebbé tett változata
* Börtönnyelv

Feladatok:

**Határozza meg, mely nyelvi réteg szókészletéből származnak az alábbi szavak, szakkifejezések!**

*kukorica, gánica, pali, ékszíj, szkíta, doga,*

köznyelvi nyelvjárási szleng vagy argó zsargon zsargon diáknyelv

*aminosav, félidő*

zsargon sportnyelv